Երևանի և Քիշնևի միջև 2000թ. մայիսի 25-ին Քիշնևում կնքվել է «ՀՀ Երևանի քաղաքապետարանի և Մոլդովայի Քիշնևի քաղաքապետարանի առևտրատնտեսական, գիտատեխնիկական և մշակութային համագործակցության մասին» համաձայնագիր: Կողմերը պարտավորվել են ընդլայնել բարեկամական կապերը երկու քաղաքների բնակիչների միջև, նպաստել հասարակական և տնտեսական զարգացման նոր ձևերին, փոխադարձ ծանոթացմանը, զարգացնել տնտեսական հարաբերությունները, ամրապնդել գիտական և մշակութային կապերը, համագործակցել զբոսաշրջության և շրջակա միջավայրի պահպանության բնագավառներում: